cyanic-selkie/wikianc huggingface dataset:
Planet Waves
Planet Waves er det 14. studioalbumet til Bob Dylan, gjeven ut på Asylum Records (Island Records i Storbritannia) i januar 1974.
Innspeling
Sommaren 1973 flytta Robbie Robertson, sologitarist i The Band, til Malibu i California, ikkje langt frå heimen til Dylan. Dei kom i snakk og diskuterte om dei ikkje skulle legge ut på turne, slik dei hadde gjort på midten av 60-talet. Dylan hadde ikkje turnert sidan 1966, då The Band spelte med han som The Hawks. Sidan den gong hadde han spelt med The Band fleire gonger, mellom anna ein nyårskonsert i 1971/1972. Då Dylan spelte i lag med The Band i heimen til Robertson i september 1973 var han såpass nøgd med resultatet at dei heldt fram turneplanane.
Det er uklart om det låg kommersielle grep bak utgjevinga av Planet Waves før turneen starta. Dylan reiste til New York i oktober for å skrive nye songar for ei innspeling i november. Dylan hadde alt tre songar («Forever Young», «Nobody 'Cept You», og «Never Say Goodbye») og då han kom attende til Malibu frå New York, hadde han seks til.
2. november gjekk Dylan og The Band i studio i Village Recorder i Los Angeles i California. Dei sette i gang med dei tre songane Dylan først hadde skrive og gjorde ferdig «Never Say Goodbye». Mandagen spelte dei inn ferdige opptak av «You Angel You» og «Going, Going, Gone». Den 6. november spelte dei inn «Hazel», «Something There Is About You» og «Tough Mama» og to dagar seinare «On A Night Like This» og «Forever Young».
Den siste songen som vart spelt inn den 9. november var ein ny song kalla «Wedding Song», som Dylan hadde skrive i løpet av innspelingsdagane.
Sjølv om det var nok materiale til å fylle eit album, ønskte Dylan ein innspelingsdag til. Den 14. november kalla han The Band tilbake for å spele inn to songar. Den første var eit anna arrangement av «Forever Young» med Levon Helm på mandolin og Rick Danko på fele. Både denne nye utgåva og den førre utgåva vart med på albumet. Den andre songen var «Dirge».
Utgjeving
Planet Waves var det første «skikkelege» albumet til Dylan på tre og eit halvt år. Med den første planlagde turneen hans sidan 1966 på trappene var mediaomtalen enorm. Asylum Records planla å gje ut Planet Waves same dag som turneen starta, men då albumtittelen vart endra i siste augneblink av Dylan, måtte ein utsette utgjevinga med to veker.
Kritikarane var generelt positive, men noko avdempa. Omtalen var likevel sterk nok til at albumet vart plassert på 18. plass i Village Voice sin Pazz & Jop-kritikaravstemming for 1974.
Sjølv om det meste av Planet Waves vart spelt på turneen (inkludert ei akustisk soloutgåve av «Nobody 'Cept You»), vart songane frå Planet Waves gradvis fjerna frå setlista etter kvart som turneen varte. Mot slutten av turneen var det berre «Forever Young» som framleis vart spelt.
Motor
Den finst mange typar motorar:
Motorar spelar ei dominerande rolle i alt frå elektriske hushaldningsapparat og industri, til transportmiddel som båtar, bussar, bilar, tog og fly nyttar motorar av ulikt slag.
Olesjky
Olesjky (ukrainsk skrift Олешки) er ein by i Kherson oblast (provins) i Ukraina. Han er ein av dei eldste byane i oblastet og ein av dei eldste i det sørlege Ukraina. Byen har kring 25 000 innbyggjarar (2011).
Byen vart kalla Olesjky fram til 1928 og igjen frå 2016. Under sovjettida vart han kalla Tsiurupynsk (ukrainsk Цюру́пинськ, russisk Цюру́пинск) etter Aleksander Tsiurupa, ein tidlegare sovjetisk handelsminister og sjef for Gosplan. Tsiurupa vart fødd i byen, som vart kalla opp etter han då han døydde i 1928. 19. mai 2016 vart namnet endra tilbake til Olesjky etter at det vart innført forbod mot namn av kommunistisk opphav i Ukraina.
Elva Konka renn gjennom byen og munnar ut i Dnepr. Byen ligg på venstrebreidda av Dnepr og i nærleiken ligg Olesjkyjsanden.
Mex i Vaud
Mex er ein kommune i kanton Vaud i Sveits. Kommunen har innbyggjarar  og eit areal på. Kommunen ligg i distriktet Gros-de-Vaud og ligg 482 meter over havet.
Plastic Man
«Plastic Man» er ein song av The Kinks frå 1969, skriven av Ray Davies.
Songen er i liknande stil som tidlegare Kinks-songar som «Dedicated Follower of Fashion». Han vart skriven som eit forsøk på å oppnå ein hitsingel og vart gjeven ut berre få dagar etter innspelinga. Det førre året hadde vore kommersielt katastrofalt for The Kinks. Dei to førre singlane deira hadde ikkje nådd Topp 10 i Storbritannia, og nådde ikkje singellista i det heile i USA. Albumet The Kinks Are the Village Green Preservation Society nådde heller ikkje salslistene.
Planen slo feil då dei nytta ordet «bum» (rumpe) i linja «...plastic legs that reach up to his plastic bum»), som gjorde at BBC nekta å spele songen på radio. Singelen nådde berre 31. plass i Storbritannia og dei neste singalane deira nådde ikkje singellista i det heile.
Sand kyrkje
Sand kyrkje er namnet på fleire kyrkjer:
Plastic Man
Singelen vart ikkje gjeven ut i USA.
Katrina and the Waves
Songen vart spelt inn og gjeven ut som singel i 1984 av Katrina and the Waves (Silvertown STS 7). B-sida var òg ein Kinks-song, «Animal Farm». Singelen nådde ikkje singellista i Storbritannia. Den neste singelen deira vart gjennombrotshitten deira, «Walking on Sunshine».
1033 Simona
1033 Simona er ein hovudbelteasteroide og går i bane innanfor asteroidefamilien Eos. Han blei oppdaga den 4. september 1924 av George Van Biesbroeck ifrå Yerkes Observatory i Williams Bay.
Masato Ishida
Masato Ishida er ein tidlegare japansk fotballspelar.
Han spela for klubbane Yokohama FC, Banditonce Kobe og Nara Club.
Artimisía
Artimisía (gresk Αρτεμισία) er ein tidlegare kommune vest på øya Zákynthos i periferieininga Zákynthos i periferien Dei joniske øyane i Hellas. Artimisía inngår frå 2011 som ei kommunaleining i kommunen Zákynthos.
Mölnlycke
Mölnlycke er ein svensk tettstad som ligg i Västra Götalands län i Sverige. Mölnlycke er administrasjonssenter for Härryda kommune og i 2011 hadde byen 14 440 innbyggjarar. Staden ligg kring 10 km søraust for Göteborg. Mölnlycke er ein industristad med mellom anna Mölnlycke AB, som produserer papir- og sjukehusartiklar.
Mölnlycke ligg omkring ein mil søraust for Göteborg sentrum. Ein stor del av innbyggjarane pendlar til Göteborg, og Mölnlycke er prega av å vere forstad til Göteborg. Busetnaden består hovudsakleg av einebustader og rekkehus. Trass den tette busetnaden har Mölnlycke mange grøntområde, mellom anna Rådasjöns naturreservat og Finnsjöns friluftsområde. Gjennom sentrum renn elva Mölndalsån, på veg frå Landvettersjøen til Rådasjøen.
Magnus
Magnus er eit mannsnamn. «Magnus» er same ord som det latinske adjektivet «magnus», som tyder «stor». Karl den store, som døydde i år 814, heitte på latin "Carolus Magnus". Truleg er det dette tilnamnet namnet "Magnus" stammar frå. Namnet "Magnus" vart brukt av nordiske vikinghovdingar i England på 900-talet. Magnus vart seinare eit kongenamn. Bruken som alminneleg førenamn skuldast truleg helgenen St. Magnus (av Orknøyane, død 1115).
Sju norske kongar har hatt «Magnus» som fyrste namn:
Pokomchi
Pokomchi er eit mayaspråk som blir snakka av omtrent 92 000 menneske i einskilde kommunar i Baja Verapaz og Alta Verapaz i Guatemala. Språket er nært beslekta med pokomam. Det er to hoveddialekter av pokomchi: austleg og vestleg.
Tunevannet
Tunevannet er ein innsjø som ligg i Sarpsborg kommune i Viken.
Økologi
Vatnet i innsjøen er relativt næringsrikt, hovudsakleg på grunn av avrenning frå jordbruket i nærleiken. Tiltak for å stoppe den aukande eutrofieringa er sett i gang dei seinare åra. Utfisking av stor rovfisk (først og fremst gjedde) og brasme er eitt av tiltaka. Tendensen synes i 2005-6 å vere snudd; siktdjupet er sterkt betra og det er mindre førekomst av blågrønalgar.
Liv Signe Navarsete
Liv Signe Navarsete er ein norsk Senterpartipolitikar. Ho var leiar i Senterpartiet frå 2008 til 2014 og kommunal- og regionalminister i regjeringa Stoltenberg II. Frå 2005 til 2009 var ho samferdsleminister.
Navarsete har vore gruppeleiar for Senterpartiet i fylkestinget i Sogn og Fjordane, vararepresentant til Stortinget 2001–2005, og var med i distriktskommisjonen. Ho har hatt styreverv i mellom anna Gjensidige Nor Forsikring, i Vestlandsforsking og har vore sjølvstendig næringsdrivande. Navarsete er ei av berre seks kvinner frå Sogn og Fjordane som har representert fylket på Stortinget.
Ved stortingsvalet 2005 vart Navarsete vald inn på Stortinget som fast representant frå Sogn og Fjordane. 17. oktober 2005 vart ho utnemnd til samferdsleminister i den raudgrøne regjeringa. Ved valet i 2009 vart ho attvald til Stortinget. Ved omrokkeringa i regjeringa etter valet vart ho utmend til kommunal- og regionalminister.
Etter at Åslaug Haga trekte seg som partileiar i 2008 (og Lars Peder Brekk hadde fungert mellombels i vervet i nokre månader), vart Navarsete vald til leiar for Senterpartiet 12. september 2008.
Filmen Hamilton
Hamilton er ein svensk actionfilm frå 1998 med Peter Stormare, Mark Hamill og Lena Olin i hovudrollene. Filmen er regissert av Harald Zwart.
Liv Signe Navarsete
Navarsete er opphavleg frå Sogndal og vart som tobarnsmor i 1992 enkje då ektemannen brått døydde grunna hjarteinfarkt. Ho har no vaksne ungar. Frå år 2000 har ho budd i Lærdal, der ho vart sambuar med Lars Petter Nesse, som no er varaordførar i Lærdal. På skotårsdagen 29. februar 2008 fridde ho til han, og 17. mai 2008 gifta dei seg i den norske sjømannskyrkja i London.
Filmen Hamilton
Hiatoria er basert på romanane av Jan Guillou om den svenske hemmelege agenten Carl Hamilton (Peter Stormare). Mark Hamill spelar Mike Hawkins, ein amerikansk skurk.
Filmen vart gjort om til ein fjernsynsserie i 2001.
Substantivbøying i grenlandsmålet
Substantivbøyinga i grenlandsmålet liknar sterkt på substantivbøyinga i nynorsk. Substantiva blir bøygde etter fleire ulike mønster, og genuset avgjer kva mønster som er vanlegast.
Hankjønn
Substantiv i genuset hankjønn blir bøygde etter tre hovudmønster, M1, M2 og M3; M1 er det mest produktive:
Hokjønn
Substantiv i genuset hankjønn blir bøygde etter tre hovudmønster, F1, F2 og F3; F1 er det mest produktive:
Inkjekjønn
Substantiv i genuset hankjønn blir bøygde etter to hovudmønster, N1, N2; N1 er det mest produktive ved sterke substantiv og N2 det einaste mønsteret ved linne substantiv: I eldre grenlandsmål hadde ein inkjekjønnsord med vokalveksling (Dalene 1953):
Tomoya Uchida
Tomoya Uchida er ein tidlegare japansk fotballspelar.
Han spela for klubbane Yokohama FC, Omiya Ardija og Ventforet Kofu.
Tsjerkessia
Tjerkessia er ein region i Nord-Kaukasus, nordvest i Kaukasia, ved nordaustkysten av Svartehavet. Han har namn etter dei tradisjonelle innbyggjarane her, tjerkessarar.
Det historiske området femner om store delar av innlandet i novarande Krasnodar kraj, og tidvis også Stavropol kraj, i Russland. I sør grenser det til Abkhasia. I snervare forstand femner omgrepet berre om ein del av dei russiske delrepublikkane Karatsjajevo-Tsjerkessia, Adygia og Kabardino-Balkaria.
Tjerkessarar ein samlingsterm for fleire folkeslag der adygeararar er den største gruppa. Tsjerkessarar er no berre ein liten minoritet av innbyggjarane i området. Mange av dei lever i ein diaspora, særleg i noverande Tyrkia.
Da russerne begynte å legge området under seg Frå slutten av 1700-talet byrja Tsar-Russland å prøva ta over området. Tsjerkessarane gjorde kraftig motstand, men blei slått ned. Frå slutten av 1800-talet emigrerte mange muslimske tjerkessarar til Det osmanske riket etter ei rad opprør som blei slått ned av.
Ved slutten av 1400-talet reiste Giorgio Interiano frå Genova gjennom området og laga ei detaljert skildring av Tsjerkessia og innbyggjarane her.
Senterpartiet
Senterpartiet (SP) er eit norsk politisk parti med grunnlag i den norske primærnæringsrørsla (bonde- og fiskarrørsla) som vart stifta på landsmøtet i Noregs Bondelag i 1920. Partiet vart kalla Bondepartiet og var det andre klassepartiet i Noreg, etter Arbeidarpartiet. Partiet braut dei organisatoriske banda til bonderørsla allereie i 1922, og i 1959 endra dei namn til Senterpartiet, etter ei kort tid med namnet Folkestyrepartiet.
Senterpartiet er blant dei klåraste motstandarane mot norsk medlemskap i EU. Dei arbeider for desentralisering av statleg makt, og at økologiske (miljømessige)omnsyn må vere grunnleggande for staten og i samfunnet generelt.
Senterpartiet sat, frå 2005 til 2013, i fleirtalsregjeringa Stoltenberg II saman med Arbeidarpartiet og SV. Regjeringsforhandlingane vart gjort på Soria Moria.
Førre gong Senterpartiet sat i regjering, var det saman med KrF og Venstre i Sentrumsregjeringa. Det var den første regjeringa i norsk historie som gjekk av etter å ha møtt stor motstand i Stortinget mot ei miljøsak; gasskraftsaka.
Partileiar i Senterpartiet er Trygve Slagsvold Vedum, som tok over etter Liv Signe Navarsete i 2014. Nestleiarar er Ola Borten Moe og Anne Beate Tvinnereim, som saman med leiaren og generalsekretær Knut M. Olsen, utgjer arbeidsutvalet til partiet. Ungdomsorganisasjonen til Senterpartiet heiter Senterungdomen, og partiavisa heiter Sentrum. Kvinnerørsla i partiet heiter Senterkvinnene og partiet har eit eige Samepolitisk Råd.
Senterpartiet sitt verdigrunnlag
Senterpartiet legg ikkje nokon av dei kjende ideologiane frå det 20. århundret til grunn for sine program, men tek utgangspunkt i eit eige manifest. Senterpartiet sitt verdigrunnlag er delt inn i fire hovuddelar:
Partiet reknar seg sjølv som ein garantist mot norsk EU-medlemskap.
1900–1920: Bonderørsla organiserer seg
1896: Den første norske bondeorganisasjonen, Norges Landmandsforbund (Norges Bondelag), vart stifta.
Organisasjonen skulle gjere bøndene sine krav tydelegare, og skape alliansar med representantar i dei to rådande partirørslene; Høgre og Venstre. På stiftingsmøtet vart det gjort framlegg om å stifte eit eige parti for norske bønder, for å betre vilkåra for primærnæringane i Noreg, men det samla ikkje nok stønad.
I den her perioden kom det fram mange mange fleire interesseorganisasjonar for primærnæringane (og i arbeidarklassen) i Noreg.
1920–1921: Bonderørsla får eit eige klasseparti: Bondepartiet
Bondepartiet vart stifta i 1920. Partiet vart oppretta som ein reaksjon på at Stortinget ikkje tok bøndene sine krav om sosial og geografisk utjamning på alvor.
Bondelaget var den best organiserte og mest slagkraftige av interesseorganisasjonane til dei norske primærnæringane, men dei klarte ikkje å få gjennomslag for sine hovudsaker gjennom dei rådande partia på Stortinget. 20-åra var ei nedgangstid for norsk jordbruk, og bonderørsla var prega av misnøye.
1920: Norges Bondelag vedtek å stifte eit eige politisk parti; Bondepartiet (no: Senterpartiet).
Hovudsakene for Bondepartiet i dei første åra:
1921: Bondepartiet deltok i sitt første stortingsval, og overraska store delar av den politiske eliten med 15 % av røystene. Med det var Bondepartiet allereie eit parti å rekne med i den første stortingsperioden, noko som er veldig sjeldan i norsk og europeisk politisk historie.
1922: Noregs Bondelag hadde to representantar i styret til Bondepartiet, og koplinga mellom dei to var lik koplinga mellom LO og Arbeidarpartiet. Men allereie to år etter stiftinga, i 1922, braut Bondepartiet dei organisatoriske banda til Noregs Bondelag.
1921–1945: Regjeringsmakt, samvirke, Keynes, og klassekamp
Til liks med det andre store klassepartiet i Noreg, Arbeidarpartiet, gjorde Bondepartiet det bra på 20- og 30-talet. Partiet gjorde det bra i Stortingsval og bygde ein landsdekkande organisasjon som var langt breiare enn det grunnlaget dei hadde frå det elitestyrte Bondelaget. I den her perioden festa Bondepartiet seg som det sterkaste interessepartiet for primærnæringane i Noreg. Men samstundes som Bondepartiet styrkte sin eigen stønad i bonderørsla, utvikla partiet ein sjølvstendig politikk i den her perioden. Bondepartiet utvikla ein økonomisk politikk som mellom anna var sterkt inspirert av tankane til John Maynard Keynes, og gjekk heilt klårt i sosialliberal retning; med tru på at staten lyt vere ein regulerande aktør i marknaden; spesielt i krisetider. Bondepartiet sin økonomisk politikk var no grunna i ein teori om blandingsøkonomi.
Den her utviklinga danna grunnlaget for at Bondepartiet gjekk inn i eit kriseforlik med Arbeidarpartiet i 1935, som førte Arbeidarpartiet til makta. Forliket mellom dei to partia bygde truleg ikkje på ein brei meiningsfellesskap, men på at Bondepartiet ønskte at marknaden måtte leggast under ei viss statleg regulering, og noko betra vilkår for Bygde-Noreg. Slagordet frå det store kriseforliket vart By og land, hand i hand, eit av dei mest populære politiske slagorda i norsk historie; som òg markerte grunnlaget for forliket.
Med kriseforliket hadde dei to klassepartia i Noreg gått inn i eit samarbeid for første gong. Men sidan Arbeidarpartiet fekk so stor makt i Stortinget laut Bondepartiet trekke mot høgresida for å prøve å få gjennomslag for opposisjonspolitikken sin - og det gjekk difor lang tid før dei samarbeidde igjen.
1930–talet: Nasjonalisme i det gamle Bondepartiet
Bondepartiet fekk regjeringsmakt for første gong mellom 1931 og 1933. Først under Peder Kolstad, fram til han døydde i 1932, og Jens Hundseid tok over statsministerposten. I den her perioden var nazismen på frammarsj i Europa, og nasjonalismen stod framleis sterkt i Noreg. Bondepartiet var ei av rørslene i Noreg som hadde spelt kraftig på nasjonalisme, og nokre delar av den nasjonalistiske fløya i partiet lét seg farge av fascistane og nazistane lenger sør i Europa. Det er tvilsamt at den dragninga var godt festa i partiet si grasrot.
Den første Bondepartiregjeringa var, og er framleis særs omstridd:
1945–1965: Framveksten av Senterpartiet
Frå 1945 og utover byrja Bondepartiet på ei stor omvelting. Dei stilte seg i opposisjon til Arbeiderpartiet si storsatsing på utanlandsk kapital og storindustri, samstundes som dei kravde sosial utjamning for å trygge levekåra i bygdene. I 1959 endra partiet namn til Senterpartiet, etter at landsmøtet slo fast at partiet ikkje lenger var ei fagrørsle for bønder, men eit sjølvstendig parti med ein eigen politikk. Namneendringa var ei understreking av at partiet plasserte seg sjølv i sentrum, midt mellom høgre- og venstresida i norsk politikk.
I 1965 hadde partiet bygd seg so mykje opp at senterpartileiaren Per Borten tok regjeringsmakta i ein brei koalisjon mellom alle partia som den gongen låg til høgre for Arbeidarpartiet; Senterpartiet, Venstre, Kristeleg Folkeparti og Høgre. På den måten braut Senterpartiet det Arbeidarparti-styret dei sjølve hadde vore med å legge grunnlaget for.
1971–1973: Regjeringskrise, EF-siger og ny regjeringskrise
I 1971 laut Per Borten gå av som statsminister etter ein påstand om at han hadde gjeve Nei-rørsla (No: Nei til EU) tilgang til interne regjeringsdokument om EF-forhandlingane. Borten innrømte lekkasjen, og regjeringa laut gå av. Denne saka er framleis særs omstridd, og i ettertid har det vist seg at det var ein sekretær som var ansvarleg for lekkasjen.
Nei-sida vann EF-avrøystinga i 1972, og Arbeidarparti-regjeringa til Trygve Bratteli gjekk av. Senterpartiet gjekk partiet inn i den første Sentrumsregjeringa i norsk historie saman med Kristeleg Folkeparti og EU-motstandarane i Venstre – ei rein nei-regjering under leiing av KrF-leiar Lars Korvald. Regjeringa sat berre eit år, fram til Stortingsvalet 1973. Senterpartiet fekk berre eitt mandat meir enn ved førre val, trass i å ha vore på den vinnande sida i EF-striden.
1973–1993: Ny politisk plattform; økologi og motstand mot materialisme
I løpet av 70-talet vedtok Senterpartiet eit nytt prinsipprogram (verdigrunnlag), og økologi og miljøpolitikk vart ein grunnstein i partiprogrammet - saman med distriktspolitikk og desentralisering. Partiet gjekk til val på sterk kritikk mot materialisme og ukontrollert vekst midt under oljefeberen. Ved valet i 1977 mista Senterpartiet 10 mandat som følgje av den upopulære lina i ei tid då det var stor framgang i Noreg.
Gjennom 80-talet vart Senterpartiet kjent som eit særs pragmatisk parti. Partiet søkte sigrar i enkeltsaker og forsøkte å verne om hovudverdiane sine gjennom enkeltståande samarbeid med dei borgarlege partia på Stortinget. Partiet sat i to regjeringar saman med Høgre og KrF, under Høgre-leiarane Kåre Willoch frå 1983 til 1986 og Jan P. Syse frå 1989 til 1990. Oppslutnaden hos veljarane gjekk stadig nedover – og i ettertid har det vorte hevda at problemet til Senterpartiet var at dei såg ut som dei var ein del av høgresida.
1993–→: EU-kamp og eit moderne miljøparti
Då EU-striden blussa opp braut Senterpartiet med dei borgarlege partia, og gjekk ut av Regjeringa Syse i 1990, slik at denne regjeringa fall. Senterpartiet stilte seg igjen utan ryggdekning, korkje frå høgre- eller venstresida i norsk politikk, ein posisjon dei ikkje hadde hatt sidan før andre verdskrig. No hadde partiet bygd opp ein grundig plattform basert på desentralisering og økologisk tenking.
Ved kommunevalet i 1991 fekk Senterpartiet overraskande stor framgang. I stortingsvalet i 1993 var EU-striden fullstendig dominerande i media, noko Senterpartiet tente på. Partiet gjorde sitt beste val nokonsinne med 16,7 % av røystene, og vart det nest største partiet på Stortinget. Nei-sida vann EU-avrøystinga i 1994.
Etter «det store EU-valet» sokk oppslutninga til Senterpartiet. I 1997 gjekk det med i den andre norske Sentrumsregjeringa med SP, KrF og Venstre, der Kjell Magne Bondevik (KRF) var statsminister frå 1997–2000. Det var den første regjeringa i norsk historie som gjekk av etter eit kabinettspørsmål om ein miljøsak; gasskraftsaka.
Stortingsvalet i 2001 vart det dårlegaste stortingsvalet for Senterpartiet nokonsinne, med 5,6 % oppslutning. Ved Stortingsvalet i 2005 gjekk Senterpartiet for første gong til val på eit samarbeid med venstresida, Arbeidarpartiet og Sosialistisk Venstreparti. Valet gav ein liten framgang for Senterpartiet, og fleirtal for dei tre såkalla raud-grøne partia, som overtok regjeringsmakta.
Regjeringa
Frå 17. oktober 2005 til 16. oktober 2013 var Senterpartiet representert med fire statsrådar i den raudgrøne regjeringa, saman med Arbeidarpartiet og SV.
Dette vart endra etter kommunevalet i hausten 2007 og på ny i juni 2008:
Sakapultekisk
Sakapultekisk (sakapulteko) er eit mayaspråk som blir snakka av rundt 15 000 menneske i Sacapulas i det guatemalske departementet El Quiché.
Senterpartiet
Statistikk
Partileiarar
Johan E. Mellbye 1920–21
Kristoffer Høgset 1921–27
Erik Enge 1927–30
Jens Hundseid 1930–38
Nils Trædal 1938–48
Per Borten 1955–67
John Austrheim 1967–73
Dagfinn Vårvik 1973–77
Gunnar Stålsett 1977–79
Johan J. Jakobsen 1979–91
Anne Enger Lahnstein 1991–99
Odd Roger Enoksen 1999–2003
Åslaug Haga 2003–2008
Liv Signe Navarsete 2008–14
Trygve Slagsvold Vedum 2014–-
Parlamentariske leiarar
Johan E. Mellbye 1922–30
Jens Hundseid 1931–32
Jens Hundseid 1933–40
Rasmus Langeland 1945
Nils Trædal 1945–48
Elisæus Vatnaland 1948–58
Per Borten 1958–65
Lars Leiro 1965–69
John Austrheim 1969–71
Per Borten 1971–-73
Erland Steenberg 1973–77
Johan J. Jakobsen 1977–83
Johan Buttedahl 1983–89
Anne Enger Lahnstein 1989–91
Johan J. Jakobsen 1991–99
Marit Arnstad 2003–05
Magnhild Meltveit Kleppa 2005–07
Rune J. Skjælaaen 2008–09
Trygve Slagsvold Vedum 2009–14
Marit Arnstad 2014–-
Statsministrar
Peder Kolstad 1930–31
Per Borten 1965–71
Regjeringar
Per Borten 1965–71 (saman med Høgre, Kristeleg Folkeparti og Venstre)
Lars Korvald 1972–73 (saman med Kristeleg Folkeparti og Venstre)
Kåre Willoch 1983–86 (saman med Høgre og Kristeleg Folkeparti)
Jan P. Syse 1989–90 (saman med Høgre og Kristeleg Folkeparti)
Kjell Magne Bondevik 1997–2000 (saman med Kristeleg Folkeparti og Venstre)
Jens Stoltenberg 2005–13 (saman med Arbeidarpartiet og Sosialistisk Venstreparti
¹ Ved desse vala stilte partiet felleslister med eit eller fleire av partia Det Nye Folkepartiet/Det Liberale Folkepartiet, Høgre, Kristeleg Folkeparti eller Venstre, dette talet er eit overslag med røystene til felleslistene fordelt på dei einskilde partia.
Gitar
Gitar er eit opphavleg spansk strengeinstrument av tre. Gitaren (akustisk) er samansett av ei lydkasse med hol, ein stol der strengane er festa og ein hals med band. Klangbotnen er vanlegvis av nåletre som gran eller seder, mens hals, sarg og botn er laga av ulike typar hardtre som lønn, rosetre, mahogni og andre.
Klassisk gitar
Klassiske gitarar (òg spansk gitar) har nylonstrengar, men det er i dag òg vanleg med stålstrengsgitarar, og mange av desse igjen er utstyrt med mikrofon slik at dei kan spelast på gjennom ein forsterkar. Klassiske gitaristar nyttar ofte ei gitarstøtte eller fotskammel.
Elektrisk gitar
Reindyrka elektriske gitarar (òg kalla el-gitar) er også vanlege og vert ofte kalla plankegitar fordi dei ikkje har klangbotn og lydkasse. El-gitarane er konstruerte som ein «planke» med magnetiske mikrofonar. Den mest populære plankegitaren er Fender Stratocaster, ein gitartype som har eksistert praktisk talt uforandra sidan 1954.
Teknisk
Gitaren har normalt seks strengar. Tre vert kalla basstrengar, og tre for diskantstrengar. På «hovudet» på gitaren er det stemmeskruer for å halde instrumentet stemt, og den normale stemminga går i kvarter frå E til A, frå A til D osb, mens intervallet frå G-strengen berre er ein ters opp til H, og deretter kjem nok ein kvart til E. Standardstemming for dei 6 strengane vert difor tonane (frå lågast til høgast) E-A-D-G-H-E, «Ein Annan Dag Gjekk Han Einsam». Gitarar kjem også med tolv strengar (tolvstrengsgitar) som har seks strengepar der dei djupaste strengane er stemde i oktavar.
Mange stemmer om gitaren til open stemming, der strengane vert stemd i ein akkord, som oftast ein dur-akkord. Dette er vanleg innan blues ved bruk av slide eller bottleneck, eit metall- eller glasrøyr som kviler på strengane og lagar tonar utan å røre ved gitarhalsen. Den vanlegaste opne stemminga er D-A-D-G-A-D.
Gitaren er eit ideelt akkordinstrument for bruk ved akkompagnement av song eller eit melodi-instrument, men er eit velkjent soloinstrument òg. Det var særleg klassisistiske komponistar som Fernando Sor og Maurio Guliani som har gitt oss gitarkomposisjonar av høgare kompleksitet. Sonatane og etydane deira vert ofte spela i vår tid.
Carsten Thomassen
Carsten Thomassen (f. 22. august 1948 i Grindsted) er ein dansk matematikar og professor i matematikk ved Danmarks Tekniske Universitet. Han er medlem av Det kongelige danske Videnskabsakademi sidan 1990. Forskinga hans dreier seg og diskret matematikk med hovudvekt på grafteori.
Thomassen er sjefsredaktør for Journal of Graph Theory og Electronic Journal of Combinatorics og redaktør for Combinatorica, The Journal of Combinatorial Theory, Ser B, Discrete Mathematics og European Journal of Combinatorics.
Han fekk the Dedicatory Award of the 6th International Conference on the Theory and Applications of Graphs av Western Michigan University i mai 1988, the Lester R. Ford Award av the Mathematical Association of America i 1993 og the Faculty of Mathematics Alumni Achievement Medal av University of Waterloo i 2005. Han er oppført på lista over dei 250 mest siterte matematikarane på the ISI Web of Knowledge.
Juzjne
Juzjne (ukrainsk Ю́жне, tidlegare: Южний, Juzjnyj    ) er ein hamneby i Odessa oblast (provins) sørvest i Ukraina. Byen har status som eit eige rajon (distrikt) i oblastet og ligg langs kysten av Svartehavet.
Han er ein internasjonal viktig oljeterminal og ein av dei tre viktigaste hamnene i Ukraina i saman med Odessa og Illitsjivsk. Desse tre hamnebyane har nær vokse saman til ein enkel storby og Juzjne vert ofte rekna som ein forstad til Odessa.
Butrint
Butrint eller Butrinti er ein historisk by i Albania som står på UNESCO si verdsarvliste. Han ligg på ei lita halvøy mellom Kérkyrasundet og Butrintsjøen, nær den albanske byen Saranda og grensa til Hellas.
Historie
Bymurane rundt Butrint blei til i det fjerde hundreåret f. Kr. Byen blei grunnlagd av illyrarar, dersom ein då ikkje skal tru på Vergil sin Æneide som seier at han blei grunnlagd av den trojanske prinsen Helenus. På denne tida heitte byen Buthrotum. Han blei kjend som ein pilegrimsstad for dei som dyrka Asklepios.
Byen blei overmanna av romarane under Julius Cæsar, og keisar Augustus lét reisa ein koloni her i 167 f. Kr. Butrint blei ein romersk hamneby. Det bysantinske keisardømet tilførte byen rikdom og rundt ti tusen innbyggjarar, fram til tihundretalet, då middelhavsnormannarar og seinare angevinarar og veneziarar kjempa om makta i området. Han blei base for erobrarar i 1081, då normannarprinsen Bohemond bygde ein stor flåte for å ta Konstantinopel, og på 1600-talet, då Suleiman den store prøvde å ta Kérkyra.
Fråflytting og gjenoppdaging
I løpet av mellomalderen danna det seg myrer i området, og Butrint blei fråflytta. Ved byrjinga av attenhundretalet var det igjen ein beskjeden fiskarlandsby rundt ei veneziansk borg der. Den historiske byen blei gjennoppdaga i 1928 av den italienske arkeologen Luigi Ugolini. Storstilte utgravingar tok til etter den andre verdskrigen, og blei tekne opp att på 1990-talet. I 1992 kom byen med på UNESCO si liste over verdsarven. Då Albania opplevde sterk uro i 1997 blei muséet i byen plyndra og mange skattar forsvann. Byen blei sett på lista over truga verdsarv ettersom han mangla vernetiltak.
Av ruinane kan nemnast romerske bygg som eit bad, eit amfiteater og ein villa, sakralbygg i form av eit kapell frå firehundretalet og ein basilika frå det neste hundreåret, og ei veneziansk borg frå trettenhundretalet, som no husar eit museum. Byen har òg ein bymur med ein vidkjend port som blir kalla «Løveporten». På sletta utanfor muren finst òg fleire bustadhus.
Birgitte Grimstad
Birgitte Grimstad er ein dansk-norsk visesongar fødd i København.
Grimstad er dotter av den danske songaren Aksel Schiøtz. Ho hat teaterutdanning frå USA, og har budd i Oslo sidan 1959. Ho jobba mange år i NRK, blant anna med barne-TV. Ho har ei omfattande konsertkarriere i Noreg og Danmark, men òg elles i Europa og USA. Saman med Åse Kleveland, Lars Klevstrand og Lillebjørn Nilsen var ho med i visegruppa Ballade!, som hadde eit repertoar som omfatta både mellomalderballadar, folkeviser, protestviser og kyrkjemusikk.
I dei siste åra har ho arbeidd med teater og musikk både på Den Norske Opera, Det Norske Teatret, Seniorteateret, og med eigne soloførestillingar i friteateret Lille Vindharpe og med eventyra til H.C. Andersen.
Birgitte Grimstad har òg arbeidd som stemmepedagog.
Vestvik kyrkje
Vestvik kyrkje er ei langkyrkje i Framverran i Inderøy kommune i Trøndelag fylke. Kyrkja vart innvigd 3. november 1905, på tomta til ei eldre kyrkje som vart bygd i 1589. Kyrkja har 275 sitjeplassar og eit tolvstemmers Jørgensen orgel bygd i 1959.
Frigjeringsdagen
Frigjeringsdagen er i Noreg dagen da dei tyske militære styrkane her i landet kapitulerte etter den nazi-tyske okkupasjonen, 8. mai 1945. Det stod tre hundre tusen tyske soldatar på norsk jord, og dersom dei hadde måtta bli nedkjempa militært, kunne det vorte ei blodig sak. Fredsutbrotet blei likevel heilt fredeleg, ettersom soldatane kapitulerte på ordre frå den nye tyske presidenten, Karl Dönitz.
8. mai er også rekna som frigjeringsdagen eller fredsdagen i Sentral-Europa, mens ein i det tidlegare Sovjetunionen feirar sigeren over Hitler-Tyskland i den andre verdskrigen 9. mai.
Sipakapansk
Sipakapansk (sipakapense) er eit mayaspråk som blir snakka av sipakapanerne i kommunen Sipacapa i Guatemala. Språket har rundt 8 000 brukarar. Det er nært beslekta med quiché.
Gilberto Silva
Gilberto Aparecido da Silva er ein brasiliansk fotballspelar som i 2011 spela på midtbanen for Grêmio i den brasilianske fotballigaen, og for landslaget til Brasil.
Gilberto Silva spelte i seks sesongar, frå 2002 til 2008, for Arsenal i Premier League i England. Han vart seriemeister i England med Arsenal i 2004, og i Hellas med Panathinaikós i 2010. Han debuterte for Brasil sitt A-landslag 7. oktober 2001 i ein kamp mot Chile, og spelte alle kampane då Brasil vann verdsmeisterskapen i fotball i 2002.
Montilliez
Montilliez er ein kommune i distriktet Gros-de-Vaud i kantonen Vaud i Sveits. Kommunen har innbyggjarar  og eit areal på.
Eva Lundgren
Eva Lundgren, oppvaksen i Flekkefjord, er ein internasjonalt kjend norsk kjønnsforskar, kjend for si forsking på vald mot kvinner. Ho har vore professor i sosiologi, særleg kvinneforsking, ved Uppsala universitet, frå 1993. Ho er sjef for Avdelningen för samhällsvetenskaplig genusforskning. 1996–1997 var ho gjesteprofessor ved New York University.
Kleber Rogerio do Carmo Silva
Han spela for klubben Shonan Bellmare.
Søndre Boksjø
Søndre Boksjø er ein innsjø som ligg på grensa mellom Noreg og Sverige. Den norske delen ligg i kommunane Halden og Aremark i Viken. Innsjøen har eit samla areal på 8,13 km², der 5,18 km² av dette ligg i Noreg.
Makherádo
Makhairádo (gresk Μαχαιράδο) er ein landsby vest på øya Zákynthos i periferieininga Zákynthos i periferien Dei joniske øyane i Hellas. Makhairádo var hovudsete i den tidlegare kommunen Artimisía, som no er ei kommunaleining i kommunen Zákynthos.
Takayoshi Toda
Takayoshi Toda er ein tidlegare japansk fotballspelar.
Han spela for klubbane Shonan Bellmare og Gainare Tottori.
Henrik Asheim
Henrik Asheim er ein norsk politikar (H). Han har vakse opp på Jong i Bærum kommune i Akershus fylke. Asheim var leiar for Høgre sin ungdomsorganisasjon, Unge Høgre, frå 2008 til 2012, og er dessuten medlem av Bærum kommunestyre og Akershus fylkesting. Frå 24. januar 2020 er han forskings- og høgare utdanningsminister i regjeringa Solberg.
Asheim har tidlegare hatt verv i Bærum Unge Høgre og vore leiar for Akershus Unge Høyre, og var gruppesekretær og valkampsekretær i Akershus Høgre i 2005. Før han blei vald til leiar i Unge Høgre, var han 2. nestleiar i organisasjonen. Han har jobba som personalkonsulent i Adecco bemanning.
Asheim er ope homofil, men ønskjer heller å bli sett i samband med politikken sin enn legninga si.
Kaffikopp
Kaffikoppen er ein kopp til å drikka kaffi frå. Det er som oftast ein kopp med éin hank slik at ein kan drikka varm kaffi utan å brenna seg. Koppen har ofte tjukke vegger, slik at han held på varmen i drikken. Kaffikoppar er gjerne laga av steintøy, men ein kan òg servera drikken i koppar av papp eller glas.
Det finst to hovudslag kaffikoppar; ein med skål og ein utan. Kaffikoppar med fat er ofte noko klokkeforma eller kan ha bein syldinderfom. Koppane er gjerne mindre og har smalare opningar enn tekoppar av same type. Dei kan vera del av eit kaffiservise, og blir brukt til fin servering, i selskap eller på etestader.
Kaffikoppar utan skål er som regel sylinderforma og større enn koppane med skål. Desse krusa («mug» på engelsk) kan brukast til alle slags drikkar, og blir kalla kaffikoppar ganske enkelt fordi ein har kaffi i dei. Slike koppar blir gjerne brukt i meir kvardagsleg samanheng, heime eller på arbeid.
Kaffikopptypar
Ein har ulike typar kaffikoppar til ulike typar kaffi.
Mákri
Mákri (gresk Μάκρη) er ei øy i Hellas og øygruppa Ekhinádes, som høyrer til Dei joniske øyane. Ho vert styrt av kommunen Itháki og ligg nordaust for denne øya. Homer skriv om øya Dulikhom, som Meges, son til Fyleos, fører 40 skip til Troja frå. Den antikke geografen Strabo og meir moderne forfattarar meiner at denne øya er den same som Mákri. Øya er ikkje busett.
Astruptunet
Astruptunet er eit museum via kunstmålaren Nikolai Astrup. Det ligg på garden Astrup kjøpte i 1912 på sørsida av Jølstravatnet ved Sandal i Sunnfjord kommune. Astrup brukte garden som inspirasjon og atelier dei siste 14 åra av livet sitt, til han døydde i 1928.
Norsk Organisasjon for Asylsøkere
Norsk Organisasjon for Asylsøkere (NOAS) er ein norsk organisasjon som vart grunnlagt i 1984. Organisasjonen jobbar for rettane til flyktningar og asylsøkjarar. Organisasjonen vart grunnlagt av Anette Thommessen, som også var dagleg leiar fram til 1994. Generalsekretær frå 2010 er Ann-Magrit Austenå.
NOAS er medlem i den europeiske paraplyorganisasjonen European Council on Refugees and Exiles (ECRE).
Astruptunet
Astruptunet vart i 2004 konsolidert med Sogn og Fjordane Kunstmuseum, som igjen vart konsolidert med Kystmuseet, Sunnfjord Museum, Nordfjord Folkemuseum ogDe Heibergske Samlinger – Sogn Folkemuseum til museumseininga Musea i Sogn og Fjordane i 2009.
Øvre Richter Frich
Gjert Øvre Richter Frich, kjend som Øvre Richter Frich,  var ein norsk journalist og forfattar. Han er mest kjend for spaningsromanane sine med mellom andre Jonas Fjeld og Adrian Roca i hovudrollene.
Han arbeidde som journalist for Aftenposten og Ørebladet, og var redaktør for Verdens Gang og Bergens Aftenblad. Den fyrste skjønnlitterære boka han gav ut under eige namn, spaningsromanen De knyttede næver, kom i 1911, og vart den fyrste av 21 bøker i serien om den overariske helten Jonas Fjeld. Til saman skreiv Øvre Richter Frich over 60 bøker. Dei fleste av bøkene hans kom ut i Sverige med, og også der selde dei godt. Nokre av dei seinare bøkene hans kom fyrst ut på svensk, og somme har aldri kome ut i norsk språkdrakt. Frich døydde i Östertälje i Sverige)
Steffen Kverneland gav i 1993 ut ein teikneserieversjon av De knyttede never.
1035 Amata
1035 Amata er ein hovudbelteasteroide. Han blei oppdaga den 29. september 1924 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Lars Peder Brekk
Lars Peder Brekk er ein norsk embetsmann og tidlegare politikar. Han var fyrste nestleiar i Senterpartiet og landbruks- og matministeren i regjeringa Stoltenberg II. Brekk var fiskeriminister i Sentrumsregjeringa. Han kjem opphavleg frå Vikna kommune i Nord-Trøndelag fylke, der han var ordførar frå 1992 til 1997 og varaordførar fram til 1999.
Frå 2013 er han direktør ved Brønnøysundregistra.
Fylkesordførar
Fylkesordføraren er den fremste politisk tillitsvalde i fylkeskommunen. Han vert veld av og blant alle medlemmene i fylkestinget, fylkestingsrepresentantane. Fylkesordføraren leiar og kallar inn til fylkesting.
Lars Peder Brekk
Han er utdanna cand.oecon. frå Universitetet i Oslo, 1982. Brekk er fiskar, men har også drive med jakt. Han eig eit fiskevêr og starta yrkeskarrieren sin i Norges Fiskarlag. Han har også hatt ei rekkje styreverv i fiskeriverksemder og vore dagleg leiar i Innovasjon Rørvik A/S. Han var personleg sekretær i Fiskeridepartementet i 1985. Etter å ha vore vararepresentant i periodane frå 1989 til 1997 og 2001 til 2005, vart han innvald på Stortinget frå Nord-Trøndelag i 2005.
Baneplanknute
Baneplanknute (eng: Orbital node) er eit uttrykk innan astronomi som til dømes skildar dei punkteta ein satellitt i bane rundt jorda kryssar jorda sitt ekvatorplan. Oppadstigande knute er punktet der satellitten kryssar ekvatorplanet på veg nordover, nedadstigande knute er punktet der satellitten kryssar på veg sørover.
Indre Sunnfjord
Indre Sunnfjord er ei nemning på dei kommunane i Sunnfjord som ligg lengst frå kysten. Nemninga inneber Jølster, Førde, Gaular og Naustdal.
Tektitansk
Tektitansk (b'a'aj, òg kjend som teco) er eit mayaspråk som blir snakka av rundt 1 000 tektitanarar, som hovudsakleg held til i kommunen Tectitán i departementet Huehuetenango i Guatemala. Språket er nært beslekta med mam.
Desentralisering
Desentralisering er eit uttrykk for utflytting av makt og kapital frå sentrale område.
Tanken om fordeling av makt (til dømes maktfordelingsprinsippet) har vore nytta i mange samanhengar, både geografisk og sosialt, men når ein snakkar om desentralisering i vanleg språkbruk er det oftast snakk om ei omfordeling av makt frå sentrale geografiske område til mindre sentrale område (Uttrykket er med andre ord oftast geografisk betinga). Ei slik fordeling skal hindre at det oppstår maktmisbruk og korrupsjon i sentrale område med sterk maktsamling.
Kassettband
Kassettband eller berre kassett er eit magnetisk lydband plassert i ein plastikkasett. Dei vart mest nytta som lagringsmedium for musikk og tale. Kasettbanda kan overspelast og nyttast fleire gongar. Formatet vart utvikla av det nederlandske føretaket Philips i 1962 og marknadsført i 1963.
Desentralisering
Noreg er ein av dei mest sentraliserte nasjonane i Europa, då dei fleste maktsentera (Både media og statsforvalting) ligg i hovudstaden, Oslo. Den norske grunnlova beskyttar ikkje dei lokale forvaltingsnivåa (kommunar og regionar/fylker) i landet, slik som grunnlover i mange andre europeiske land gjer.
I den pågåande regiondebatten er eit av dei avgjerande spørsmåla kor mykje makt dei nye regionane skal få. I kjølvatnet av denne debatten har det komme fram krav om at dei komande region- og kommunenivåa må grunnlovfestast.
Senterpartiet er det partiet i norsk politikk som fokuserer sterkast på desentralisering av makt og kapital.
Balalaika
Balalaika er eit luttaktig strengeinstrument av russisk opphav. Det har ein karakteristisk triangulær kropp og tre strengar. Instrumentet blir laga i seks ulike storleikar frå piccolo til kontrabass. Prima-balalaika er den vanlegaste typen.
Ein speler prima-, secunda- og alt-balalaika ved å klimpra på strengane med fingrane eller eit plekter. Til bass- og kontrabass bruker ein lêr-plekter. Til piccolo-instrumentet blir det også vanlegvis brukt eit plekter. Strengane kling ikkje lenge etter anslag, så ein speler ved å slå dei an ganske raskt.
Morrens
Morrens er ein kommune i distriktet Gros-de-Vaud i kantonen Vaud i Sveits. Kommunen har innbyggjarar  og eit areal på. Kommunesenteret ligg 702 meter over havet.
Balalaika
To av strengane er vanlegvis stemte til same tone, medan den tredje vanlegvis er stemt ein kvart høgare. Prima-balalaika er vanlegvis stemt E4–E4–A4. Balalaikaen kan også stemmast «som gitar» av folkemusikarar med G3–B3–D4, som dei tre høgaste strengane på russisk gitar. Dette gjer det lettare å spela for russisk gitarspelarar. Balalaikaen kan også stemmast E4–A4–D5, likt domrastemming, for å gjera det lettare for dei som har lært å spela domra å spela balalaika. Andre folkemusikkstemmingar er D4–F4–A4 og C4–E4–G4.
Historie
Balalaikaen blei utvikla frå domraen. Ordet «balalaika» er fyrst nemnt i eit russisk dokument frå 1688, då to personar blei arresterte for å spela balalaika og synga på gata. Det opptrer vidare i eit dokument frå Verkhotursky distrikt datert oktober 1700, og i eit dokument underskrive av Peter den store frå 1714 knytt til bryllaupsfeiringa til N.M. Zotov i Sankt Petersburg. På ukrainsk er ordet fyrst nemnt på 1700-talet som «balabaika», denne forma finn ein også i sørrussiske og kviterussiske dialektar, og i russisk Sibir. I løpet av 1700-talet blei instrumentet svært populært i Russland, og i 1780 skreiv Jean-Benjamin de La Borde at ein kunne finna instrumentet i kvar heim i Russland, og at det knapt var ein bonde som ikkje kunne spela det.
Vasilij V. Andrejev (1861-1918) standardiserte balalaikafamilien med (piccolo, prime, secunda, alt, bass og kontrabass) i 1880-åra.
Morrens
Sidan 1970-åra har kommunen vore ein forstad til Lausanne.
Forever Young av Bob Dylan
«Forever Young» er ein song av Bob Dylan. Songen kom først ut (i to utgåver) på albumet Planet Waves i 1974.
Globalisering
Nemninga globalisering blir bruka på ulike vis, mellom andre desse:
Forever Young av Bob Dylan
Rod Stewart
Rod Stewart spelte inn ein song kalla «Forever Young», som vart gjeven ut som singel og på albumet hans Out of Order i 1988. Songen var merkverdig lik Bob Dylan sin song med same tittel, og hadde ikkje berre ein liknande melodi, men òg fleire liknande tekstlinjer. Etter trugsel om søksmål for plagiat, innrømte Stewart at han hadde utan medvit kopiert den eldre songen og gjekk med på å dele honorara med Dylan.
Globalisering
Globalisering har mange fellestrekk med internasjonalisering og blir ofte bruka synonymt med denne, men somme vil heller nytte omgrepet globalisering for å streke under den svekkinga av nasjonalstaten og statsgrensene dei meiner globaliseringa inneber.
Forever Young av Bob Dylan
2009-remiks
I 2009 vart ein remiks av songen nytta i ein reklame for Pepsi med will.i.am som rappar eit vers.
Globalisering
Bruken av globaliseringsomgrepet er kritisert; ein kritikk går ut på at omgrepet femnar om for mange fenomen, ein annan kritikk går ut på at globaliseringsomgrepet kan gje ideologiske assosiasjonar i retning evolusjonisme og diffusjonsteoriar.
Takanori Nakajima
Takanori Nakajima er ein tidlegare japansk fotballspelar.
Han spela for klubbane Shonan Bellmare, Yokohama FC, Avispa Fukuoka, Kashiwa Reysol og Gainare Tottori.
Nils R. Sandal
Nils Reielson Sandal var fylkesordførar i Sogn og Fjordane fylke frå 1999 til 2011. Han representerer Senterpartiet. Før han vart fylkesordførar, var Sandal ordførar i Gloppen i perioden 1988 til 1998.
Sandal er kjend for å like countrymusikk, og er artistansvarleg ved Norsk countrytreff som vert arrangert på Breim i heimkommunen Gloppen kvart år.
Store Le
Store Le er ein innsjø på grensa mellom Noreg og Sverige. Den norske delen ligg i kommunane Aremark og Marker i Viken fylke. Innsjøen har eit samla areal på 18,83 km², der 15,43 km² av dette ligg i Noreg.
Granateple
Granateple eller paradiseple (Punica granatum) er ei frukt som veks på eit tre som fullvakse er 5-8 meter høgt. Planten kjem opphavleg frå området rundt det noverande Iran, men er kultivert rundt Middelhavet, India og tørre område i Søraust-Asia.
Frukta er i mellom ei grapefrukt og ei appelsin i storleik med eit tjukt raudleg skal. Inni er det mange saftfylte frø som er det ein vanlegvis et.